सोमवार को मुंबई के ब्रेबोर्न स्टेडियम में खेले गए मैच में भारत ने वेस्टइंडीज को एकतरफा मुकाबले में करारी शिकस्त दी। भारत की जीत के नायक बल्लेबाज रोहित शर्मा और अंबाती रायडु रहे। दोनों बल्लेबाजों के शानदार शतक की मदद से भारतीय टीम ने 377 रन का स्कोर खड़ा किया था। वहीं वेस्टइंडीज टीम का प्रदर्शन बेहद खराब रहा और पूरी टीम सिर्फ 153 रनों पर ढेर हो गई। इस मैच में भारतीय टीम की फील्डिंग भी शानदार रही, जिसकी मदद से भारतीय टीम ने वेस्टइंडीज को मुकाबले से बाहर कर दिया। इस बात का अंदाज़ा एक वीडियो से लगाया जा सकता है जिसमें कोहली और जडेजा के बीच गेंद पकड़ने के लिए रेस हो गई।